Χλωτάριος Γ΄

Ο Χλωτάριος Γ΄, (Chlothar, Chlotar, Clothar, Clotaire, Chlotochar, Hlothar, 652 - 673) μέλος του Οίκου των Μεροβιγγείων ήταν Βασιλιάς της Νευστρίας (657 - 673) και Βασιλιάς όλων των Φράγκων (661 - 662).Bachrach, Bachrach & Leese 2018.
Ήταν ο πρωτότοκος γιος τού Κλόβις Β΄ της Νευστρίας και της Βουργουνδίας και της Αγίας Μπάλτχιλντ, ίσως συγγενή του Ρίμπερτ της Ανατολικής Αγγλίας. Ο πατέρας του πέθανε πρόωρα (658) και ο Χλωτάριος Γ΄ τον διαδέχθηκε υπό την κηδεμονία της μητέρας του.Liber historiae Francorum, c. 44, in Fouracre & Gerberding Ένα μήνα πριν όπως φαίνεται στο έργο "Η ζωή του Ελιγίου" ο Άγιος Ελίγιος είχε προφητεύσει τον θάνατο του πατέρα του, την πτώση της μητέρας του και την σύντομη βασιλεία του.Audoin, Life of Eligius, c. 32 

Βασιλιάς της Νευστρίας

Δεν υπάρχουν πολλές πηγές για την βασιλεία του, το έργο "Ιστορία των Λογγοβάρδων" γράφει ότι στις αρχές της δεκαετίας του 660 ένας Φραγκικός στρατός επιτέθηκε στην Προβηγκία και κατόπιν στην Λομβαρδία (βιβλ. Ε΄ 5) .Paul the Deacon, History of the Lombards, V. 5 Η δύναμη αυτή έφτασε στο Ριβολί πλησίον της Άστα όπου βρισκόταν ο στρατός του Γκρίμοαλντ Α΄ του Μπενεβέντο. Ο Γκρίμοαλντ Α΄ υποκρίθηκε πως διέφευγε, οι Φράγκοι λεηλάτησαν το στρατόπεδο και εόρταζαν. Μετά τα μεσάνυχτα όμως ο βασιλιάς των Λομβαρδών επιτέθηκε και τους απώθησε πίσω στη Νευστρία.

Η "Ζωή του Ελιγίου" γράφει ότι μετά τον θάνατο του Αγίου Ελιγίου (661) η πανώλη λεηλάτησε όλες τις πόλεις των Φράγκων, ο Βέδας καταγράφει μεγάλη επιδημία πανώλης στα Βρετανικά Νησιά (664).Audoin, Life of Eligius, c. 43Βέδας, "Εκκλησιαστική ιστορία της Αγγλίας", Κεφ. Γ΄, 27 Κατά την περίοδο της αντιβασιλείας οι ευγενείς της Αυστρασίας ζήτησαν δικό τους βασιλιά και η κυβέρνηση τού Χλωτάριου Γ΄ έδωσε στον Χιλδέριχο Β΄ (άλλο γιο τού Κλόβι Β΄) την Αυστρασία.Life of Balthild, c. 5 Στην διάρκεια της βασιλείας του πέθανε ο Μαγιορδόμος της Νευστρίας Ερτσινόαλντ και τον διαδέχθηκε ο Εμπροίν, ο Βέδας γράφει ότι ο Θεόδωρος Ταρσού στο ταξίδι του από την Ρώμη για την Αγγλία πέρασε μέσα από τα Φραγκικά βασίλεια με την άδεια του Μαγιορδόμου (668).Βέδας, "Εκκλησιαστική ιστορία της Αγγλίας", Κεφ Δ΄, 1 Ο Χλωτάριος Γ΄ έγινε έντονα πολιτικά ενεργός όταν ενηλικιώθηκε, το "Χρονικό της Ιστορίας των Φράγκων" (727) γράφει ότι κυβέρνησε τέσσερα χρόνια και στην συνέχεια πέθανε, προφανώς εννοούσε την τετραετία 669 - 673. Η ημερομηνία επιβεβαιώνεται με έναν Βικτωριανό πίνακα που καταγράφει τον 16ο χρόνο της βασιλείας του (673).B. Krusch, ‘Die Einfuhrung des griechischen Paschalritus im Abendlande’, Neues Archiv der Gesellschaft fur altere deutsche Geschichteskunde 9 (1884), 99-169 at 132 Τον διαδέχθηκε αργότερα την ίδια χρονιά ο μικρότερος αδελφός του Θευδέριχος Γ΄. Ο Χλωτάριος Γ΄ θεωρείται ο πρώτος Μεροβίγγειος διακοσμητικός βασιλιάς χωρίς εξουσίες.

Παραπομπές


Πηγές

Βέδας, "Εκκλησιαστική ιστορία της Αγγλίας"
Bachrach, Bernard S.; Bachrach, David S.; Leese, Michael (2018). Deeds of the Bishops of Cambrai, Translation and Commentary
Fouracre, P., & R. Gerberding, Late Merovingian France: History and Hagiography 640-720 (Manchester, 1996).
Geary, Patrick, Before France and Germany: The Creation and Transformation of the Merovingian World (Oxford, 1988).
Gerberding, Richard, The Liber Historiae Francorum and the Rise of the Carolingians (Oxford, 1987).
Platts, John (1825). A New Universal Biography. London. p. 2.2.468.
Wood, Ian, The Merovingian Kingdoms 450-751 (Harlow, 1994).

|-

Κατηγορία:Δυναστεία των Μεροβιγγείων